18 Il-MALTI ml F il-funeral tal-Papa skola ħadd ma mar, (anzi d-dinja donnha ssummat) u ftakart f'dakinhar meta konna żgħar, jiena u ħuti bqajna d-dar għax missieri riedna naraw il-funeral ta' Churchill. Skjerati quddiem it-televixin black and white, l-iqsar f'tarf is-sodda, l-itwal iserraħ mal-ħajt, ħadd ma jażżarda jlissen kelma biex nisimgħu sew x'qed jgħid, u mad-daqq ta' l-innu Ingliż, inqumu. L-għada l-iskola Miss Tessie staqsietna: U intom ta' Holland, whv did vou not comef' B'ċerta kburija ddikjarajt, 'Għax miet Churchill, MissT' Erbgħin sena wara niftakar lil missieri jistona l-God save, lil Miss Tessie tqaqi qisha tiġieġa, u jien f'nofs il-klassi imbikkem, wiċċi aħmar aktar minn libsa ta' kardinal.